 Hayo aliyaeleza juzi baada ya kumalizika kwa mchezo huo wa Kombe la Mapinduzi ambapo timu hiyo ilifungwa mabao 4-0.Alisema wachezaji wake mwanzo walikuwa wameukamia mchezo huo lakini baada ya kufika uwanjani walitawaliwa na hofu na hivyo kufungwa.Aidha alisema, pamoja na hofu lakini viungo wake hawakucheza vizuri huku ugeni wa baadhi ya wachezaji wake nao ukichangia.Sambamba na hilo kocha huyo alisema kuwa huwezi kuifananisha Yanga na timu yake kutokana na timu hiyo kusheheni wachezaji wengi wazoefu.“Silaumu sana wachezaji wangu kwani Yanga huwezi kuifananisha na timu yangu kuanzia mwanzo hadi mwisho Yanga ni timu iliyojaa wachezaji bora,” alisema.Aidha alisema kuwa kufungwa kwa mchezo huo hakujamfanya akate tamaa ya kusonga mbele na badala yake anajipanga kurekebisha makosa ili mchezo ujao washinde.